Nyeste Skilderie af Kiøbenhavn, 1830-07-17
Af hans Kunstarbeider nævne vi, som Kunstakademiets Udstillings Kataloger 1823. 24. 25. 26. og 28 vise, følgende: 1. Graveret i Steen: Portraiter, foruden de allerede nævnte: Kronprinds Oskar, Napoleon Bonaparte som første Consul Kongen af England Georg d. 4de, Conferentsraad Callisen, Professor Blumenbach, Geheimeconferentsraad P. H. v. Classen. II. Endeel kongelige og adelige Vaabener. III. Af Figurer har han forfærdiget mange efter Antiker, eller Jdeer og foruden den anførte Endymion anføre vi her: 1. Apollo, efter Antiken. Receptions Stykke; 2. En Theseus, ogsaa efter Antiken; 3. En hvilende Venus, efter Titian. 4. Herkules og Omphale. 5. Herkules og Achilles. b. Hyrdedrengen efter Thorwaldsen. 7. Europa. Composition. 8. Venus. L. Medailler, saasom, foruden de to nævnte en i Anledning af Deres Majestæters Kronning; 1815. To Medailler i Anledning af Reformationsfesten; en over Ole Borch, fremdeles Greve Moltke, General Classen, Conferentsraad Callisen, den franske Baron Cuvier, en for det Tronhiemske Videnskabers Selskab, en i Anledning af det nye Raad- og Domhuus, hvoraf ikkun fire Exemplarer bleve prægede; en over Geheimekonferentsraad Classen, hvoraf ogsaa kun fire Exemplarer bleve prægede; og endeligen en over Blumenbachhvilken dog endnu ikke er almindelig bekjendt. Den Afdøde eiede en kostbar Maleriesamling. Denne var i Aaret 1809 udsat til Skue; Indtægten deraf bestemt til offentligt Brug. Fortegnelsen 16 Sid. 800. Afdøde Etatsraad Barens gav i Skilderiet 1809 Nr. 7175 en kritisk Bedømmelse over samme. Noget af den blev afhændet i London. I den tilbageværende Deel sees ypperlige Stykker, saasom af Denner, Mandelberg, og flere berømte Kunstnere. Han havde ogsaa en fra naturhistorisk Side mærkelig Samling af raa Diamanter. LXIII. Natter, Joh. Lorentz, var baade Graveur i fine Steene og Medailleur. Han var fød i Biberach i Schwaben 1705. Som Graveur erhvervede han sig et stort Navn, og vovede sig endog til de sværeste Dele af Kunsten. Han arbeidede for de fleste Fyrster i Europa, og blev, da han opholdt sig i England, forskreven til Kjøbenhavn, hvor han 1744 ankom med Tuscher og Lorents Spengler, og blev af Kong Christian 6 fyrstelig belønnet. Han gik 1762 til St. Petersburg, hvor han Aaret efter døde. Han var en lærd Mand, vel erfaren i det der for hans Kunst er vigtigt, Historien og Archæologien; og hans Skrift, traitsetc. er noksom bekjendt. Af hans Arbeider bevares i det kongelige Museum en Elephant, i Camee, beskreven i bemeldte Skrift. Af hans Medailler nævnes især, en meget skjøn, i antil Smag, over den 1720 imellem Danmark og Sverrig sluttede Fred. En noget udførlig Efterretning om denne udmærkede Kunstner, hans Værker og Skrifter læses i Buschings Geschichte d. Steinschneiderkunst LXIV. d'Agar, Jacques, fød i Paris 1640. Han var Lærling af Ferdinand Vouet, og forfærdigede først historiske Forestillinger, siden Portraiter, der bedre lykkedes ham. Efter allerede at have erhvervet sig et Navn reiste han til Danmark, hvor Kong Christian 5 modtog ham med Udmærkelse, udnævnte ham til sin Hofmaler, og gav ham Titel af Kammerjunker (ikke Kammerherre, som Fiorillo siger.) Efter denne hans Souverains Ønsker malede han sit eget Portrait, og sendte det til Florents hvor det blev givet Plads mellem Ma lernes Billeder i Galleriet. Det er malet 1693, og har følgende Underskrivt: Stemmate distingnor & arte. Jacobus d Agar Seren. Pot. Dan. & Norv. Regis Nobilis Aulicus & Primarius pictor his coloribus depinzit. A. C. 1693. Efter denne Konges Død blev han af Kong Frederik 4de bekræftet i sine Værdigheder, og ligeledes rigelig beskjæftiget, men hans Attraa efter at see fremmede Lande bevægede ham til at bede Kongen om Tilladelse til at reise til London. Der forfærdigede han mange Portraiter for Adelen. J Walpoles Værk om Kunsterne siges, at d'Agar er død i London 1723, men efter Andre er han vendt tilbagetil Danmark og død i Kjøbenhavn 1716. Smith, J. Faber o. fl. har stukket af hans Arbeider i Kobber. Adskillige Portraiter af Kongelige Personer, nogle i Legemsstørrelse, malede af ham ere paa Slotterne Rosenborg, Frederiksborg og Fredensborg. J den kongelige Maleriesamling paa Christiansborg sees to Stykker af ham, Nr. 814 og 815, nemlig Portraiterne af Kong Frederik den første af Preussen, og Dronning Sophia af Preussen, begge Knæstykker, og skjønt malede. Der ligge, siger Spengler, i disse Billeder Sandhed og Natur, hvilke borge for Ligheden." J Konferentsraad Bugges Maleriesamling er et Stykke af ham, nemlig Portrait af et ungt Fruentimmer (Nr. 16.)